Abulkalam Abdul Momen
Abulkalam Abdul Momen, litteris Bengalicis আবুল কালাম আব্দুল মোমেন (Sylhet in urbe natus die 23 Augusti 1947) est politicus Bangladesae et eruditus Civitatum Foederatarum.

Frater est minor natu ministri a vectigalibus Abul Maal Abdul Muhith. Alumnus est universitatis Daccaensis ubi scientiae oeconomicae studuit. Apud ministeriis evolutionis ruralis et commercii operam dedit. Ab anno 1978 in Massachusetta studia persecutus est apud universitates Harvardianam et Boreorientalem. In his universitatibus sed etiam universitate Massachusettensi recentiusque collegio Framingham docuit. Inter annos 1998 et 2003 in Arabia Saudita consiliarius oeconomicus meruit. A mense Augusto 2009 legatus permanens Bangladesae Nationibus Unitis Novi Eboraci degit. Die 7 Ianuarii 2019 minister a rebus externis Bangladesensis factus est.

Bibliographia 
 "Masud Momen new Bangladesh’s UN envoy" in Daily Star (3 Novembris 2015)

Nexus externi 
 "His Excellency Abulkalam Abdul Momen" apud The Washington Diplomat

Nati 1947
Homines vivi
Politici Bangladeshae
Eruditi Civitatum Foederatarum
Incolae Arabiae Sauditae
Oeconomi
Ministri rerum externarum
Alumni Universitatis Daccaensis
Professores Universitatis Harvardianae
Professores Universitatis Boreorientalis
Professores Universitatis Massachusettensis
Professores Collegii et Universitatis Framingham
Legati Nationibus Unitis
Legati Bangladesae